**-1-**

**ส่วนที่ ๑**

**บทนำ**

ปัจจุบันการติดตามและประเมินผลนับว่ามีความสำคัญ และจำเป็นต่อการบริหารงานเป็นอย่างยิ่ง เนื่องจากการติดตามและประเมินผล เป็นการประเมินผลงานการปฏิบัติงานของปีที่ผ่านมา ว่ามีความสอดคล้องกับแผนงานที่ได้วางเอาไว้หรือไม่ รวมทั้งการมีส่วนร่วมของภาคประชาชนอย่างแท้จริง องค์การบริหารส่วนตำบลแม่กรณ์ ในฐานะองค์กรปกครองส่วนท้องถิ่น มีภาระหน้าที่ที่จะต้องให้การบริการแก่ประชาชนในชุมชน จึงจำเป็นที่จะต้องมีการจัดทำแผนติดตามและประเมินผล เพื่อวัดถึงประสิทธิภาพ ประสิทธิผลของการดำเนินการในด้านต่าง ๆ เพื่อใช้เปรียบเทียบการทำงานของปีที่ผ่านมาอีกด้วย

เป้าหมายสำคัญในการปฏิรูปในระบบราชการ คือ ต้องการปรับปรุงการบริหารจัดการให้เป็นการบริหารจัดการที่ดี มีประสิทธิภาพ ที่เรียกว่า Good Governance และมีการบริหารที่เน้นการบริหารจัดการ ให้เกิดผลสัมฤทธิ์/ผลสำเร็จตามเป้าหมายที่ตั้งไว้ เพราะฉะนั้นในทุกหน่วยงานทุกสายงานของระบบราชการ การติดตามและประเมินผลถือเป็นขั้นตอนสำคัญ ของกระบวนการงบประมาณแบบมุ่งเน้นผลงานตามยุทธศาสตร์ ที่จะชี้ให้เห็นว่า ส่วนราชการได้ปฏิบัติงานของหน่วยงานเป็นไปตามพันธกิจ ภารกิจตามอำนาจหน้าที่ เป้าหมายผลผลิต และวัตถุประสงค์ที่กำหนดไว้มากน้อยเพียงใด การติดตามและประเมินผลการปฏิบัติงาน เป็นกระบวนการสำคัญของการกำกับ ตรวจสอบให้การใช้ทรัพยากรในการปฏิบัติงานเป็นไปอย่างคุ้มค่า เพื่อให้ได้ข้อมูลเกี่ยวกับผลสัมฤทธิ์ของงาน ประสิทธิภาพ ของการบริหารจัดการในการสร้างผลผลิตและการให้บริการของส่วนราชการ การติดตาม และประเมินผล ที่ทำอย่างสม่ำเสมอ ได้ข้อมูลที่ครบถ้วน และมีความน่าเชื่อถือ จะเป็นเครื่องมือที่มีประสิทธิภาพของผู้บริหารในการจัดการทรัพยากร และการตัดสินใจในการบริหารงานขององค์กร

**1. ความหมายของการติดตามและประเมินผล**

การติดตาม (Monitoring) หมายถึง การติดตามความก้าวหน้าในการนำทรัพยากร (บุคลากร งบดำเนินงานและงบลงทุน) เข้าสู่กระบวนการด้วยการบริหารจัดการ เพื่อให้ได้ผลผลิตครบถ้วนตามแผนภายในระยะเวลาที่กำหนด โดยใช้ข้อมูลจากระบบข้อมูลพื้นฐาน (Database System) เพื่อการจัดทำรายงานติดตามผล (Monitoring Reporting)การประเมินผล (Evaluation) หมายถึง การวิเคราะห์ตรวจสอบความก้าวหน้าและผลสำเร็จในระดับต่างๆโดยจำแนกรูปแบบของการประเมินผลได้ 3 แบบ ได้แก่

1. การประเมินผลกระบวนการ (Process Evaluation) หรือการประเมินประสิทธิภาพ (Efficiency Evaluation)ซึ่งเน้นการวิเคราะห์ประสิทธิภาพของการดำเนินงานของกิจกรรมที่จะนำส่งผลผลิต (Outputs) โดยศึกษากระบวนการจัดทำกิจกรรมต่างๆว่ามีประสิทธิภาพมากน้อยเพียงใด

2. การประเมินผลที่ได้รับจากการให้บริการ ซึ่งเน้นการวิเคราะห์ประสิทธิผล (Effectiveness) โดยศึกษาว่าผลผลิตที่ได้นั้นสามารถนำไปสู่การบรรลุวัตถุประสงค์ของเป้าหมายการให้บริการหรือไม่ และประชาชนได้ประโยชน์อย่างไรผลลัพธ์ (Outcomes) ที่เกิดจากการให้บริการนั้น

3. การประเมินผลกระทบ (Inpact Evaluation) เป็นการวิเคราะห์ผลที่ได้รับต่อเนื่องจาก การวิเคราะห์ผลลัพธ์โดยศึกษาว่าผลที่ได้รับจากการบรรลุวัตถุประสงค์สามารถเป็นส่วนหนึ่งที่จะไปช่วยสนับสนุนการบรรลุเป้าประสงค์ของการพัฒนาหรือเป้าหมายยุทธศาสตร์ได้หรือไม่ เพียงใด

**-2-**

**2. ประโยชน์ของการติดตามและประเมินผล**

ผู้บริหารองค์การบริหารส่วนตำบลแม่กรณ์ ใช้การติดตามและประเมินผลเป็นประโยชน์ ต่อการบริหารงานได้หลายแนวทาง ดังนี้

๒.๑ จัดสรรทรัพยากรขององค์การบริหารส่วนตำบลแม่กรณ์ สามารถพิจารณาจากการติดตามและประเมินผลว่ากิจกรรมใดได้ทรัพยากรเพียงพอ ที่จะปฏิบัติงานอย่างมีประสิทธิภาพ และเพียงพอต่อความต้องการของประชาชนหรือไม่

๒.๒ ติดตามประเมินผลการปฏิบัติงานของหน่วยงาน การประเมินผลจะแสดงให้เห็นถึง การปฏิบัติงานของส่วนต่างๆ ว่าเป็นไปตามเป้าหมายตัวชี้วัดที่ผู้บริหารกำหนดไว้หรือไม่

๒.๓ เป็นหลักเกณฑ์พิจารณาความดีความชอบ และประเมินผลการทำงานของเจ้าหน้าที่ ซึ่งเป็นผลต่อเนื่องจากการติดตามผลการปฏิบัติงาน ถ้าผู้บริหารหน่วยงานสามารถบริหารงานให้ได้ตามเป้าหมาย และตัวชี้วัดที่กำหนด ก็สมควรได้รับการพิจารณาความดีความชอบพิเศษ

**3. วัตถุประสงค์ของการติดตามและประเมินผล**

๓.๑ เพื่อให้การติดตามการประเมินผลเป็นไปอย่างมีประสิทธิภาพ เกิดประโยชน์ต่อประชาชนและสามารถตอบสนองความต้องการของประชาชนได้เป็นอย่างดี

๓.๒ เพื่อให้การติดตามและประเมินผลบรรลุวัตถุประสงค์และเป้าหมายที่วางไว้

๓.๓ เพื่อรู้ถึงความต้องการที่แท้จริง ของประชาชนในพื้นที่องค์การบริหารส่วนตำบลแม่กรณ์ และแก้ไขได้ตรงกับปัญหาที่เกิดขึ้น

๓.๔ เพื่อใช้เป็นข้อแนะนำผู้บริหารในการจัดทำแผนพัฒนาปีต่อไป

**4. กรอบและแนวทางในการติดตามและประเมินผล**

 **5.๑ กรอบในการติดตามและประเมินผล**

การติดตามและประเมินผลแผนพัฒนาขององค์การบริหารส่วนตำบลแม่กรณ์ ต้องดำเนินการตามระเบียบกระทรวงมหาดไทย ดังนี้

๑. ตามระเบียบกระทรวงมหาดไทย ว่าด้วยการจัดทำแผนขององค์กรปกครองส่วนท้องถิ่น พ.ศ. ๒๕๔๘ ข้อ ๒๙ ดังนี้

(๑) กำหนดแนวทาง วิธีการในการติดตามและประเมินผลแผนพัฒนา

(๒) ดำเนินการติดตามและประเมินผลแผนพัฒนา

๒. ตามระเบียบกระทรวงมหาดไทย ว่าด้วยการจัดทำแผนขององค์กรปกครองส่วนท้องถิ่น (ฉบับที่ ๒) พ.ศ. ๒๕๕๙ ข้อ ๑๓ ดังนี้

 (๓) รายงานผลและเสนอความเห็น ซึ่งได้จากการติดตามและประเมินผลแผนพัฒนา ต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนา ให้ประชาชนในท้องถิ่นทราบในที่เปิดเผย ภายในสิบห้าวันนับแต่วันรายงานผลและเสนอความเห็นดังกล่าว และต้องปิดประกาศไว้เป็นระยะเวลาไม่น้อยกว่าสามสิบวัน โดยอย่างน้อยปีละสองครั้งภายในเดือนเมษายนและภายในเดือนตุลาคมของทุกปี

**-3-**

**คณะกรรมการติดตามและประเมินผลแผนพัฒนาองค์การบริหารส่วนตำบลแม่กรณ์ ประกอบด้วย**

 1. นายบุญสม มะโนรพ ส.อบต. หมู่ 7 ประธานกรรมการ

 2. นางมะลิ แก้ววงค์ ส.อบต.แม่กรณ์ หมู่ 8 กรรมการ

 3. นางบัวเงิน ใจกล้า ส.อบต.แม่กรณ์ หมู่ 8 กรรมการ

 4. นางศศิธร เครือวงค์ ส.อบต.แม่กรณ์ หมู่ 10 กรรมการ

 5. นายบุญทา เกษมราษฎร์ ประชาคม หมู่ 5 กรรมการ

 6. นายประดิษฐ์ ชุมภูศรี ประชาคม หมู่ 11 กรรมการ

 7. นายสุเทพ ลือใจ ผู้อำนวยการ รพ.สต.บ้านปางริมกรณ์ กรรมการ

 8. นางนิรันดร์ ธนัชาศรีจันทร์ พัฒนากรประจำตำบลแม่กรณ์ กรรมการ

 9. นายชลิต สมรูป หัวหน้าสำนักงานปลัด กรรมการ

 10. นายเกษแก้ว มโนใจ กำนันตำบลแม่กรณ์ กรรมการ

 11. นายขจร พรมมินทร์ ผู้ใหญ่บ้าน หมู่ 4 กรรมการ

 12. นางสุจินต์ ศรีคำ ส.อบต. หมู่ 5 เลขานุการ

 13. นางเมธาพร พรมปัญญา นักวิเคราะห์นโยบายและแผน ผู้ช่วยเลขานุการ

 14. นางสาวดวงเดือน แก้วแปง ผช.นักวิเคราะห์นโยบายและแผน ผู้ช่วยเลขานุการ

**5. ความสำคัญของการติดตามและประเมินผล**

การติดตามและประเมินผลแผนพัฒนา เป็นเครื่องมือที่จำเป็นในการปรับปรุงประสิทธิภาพของโครงการที่ดำเนินการอยู่ โดยที่การติดตาม หมายถึง กิจกรรมภายในโครงการซึ่งถูกออกแบบมาเพื่อให้ข้อมูลป้อนกลับเกี่ยวกับการดำเนินโครงการ/กิจกรรม ปัญหาที่กำลังเผชิญอยู่ ประสิทธิภาพของวิธีการดำเนินงาน ให้ลุล่วง ค่าใช้จ่ายโครงการ/กิจกรรมสูงเกินกว่าที่กำหนดไว้ กลุ่มเป้าหมายหลักของโครงการ/กิจกรรมไม่ได้รับประโยชน์หรือได้รับน้อยกว่าที่ควรจะเป็น เกิดปัญหาในการควบคุมคุณภาพของการดำเนินงาน เสียเวลา ในการตรวจสอบความขัดแย้งในการปฏิบัติงานภายในหน่วยงาน หรือระหว่างหน่วยงาน กลุ่มเป้าหมายที่ได้รับประโยชน์จากโครงการ/กิจกรรม การประเมินผล คือ การตรวจสอบผลการดำเนินงานในระหว่างที่กำลังดำเนินการ หรือภายหลังที่การดำเนินการสำเร็จเสร็จสิ้นไปแล้ว ซึ่งการประเมินผลเป็นสิ่งจำเป็น เช่นเดียวกับการติดตามการประเมินผลแผนงาน จะเป็นการบ่งชี้ว่าแผนงานที่กำหนดไว้ได้มีการปฏิบัติหรือไม่ อย่างไร อันเป็นตัวชี้วัดว่าแผนงานที่ได้ดำเนินการไปแล้วนั้นให้ผลเป็นอย่างไร นำไปสู่ความสำเร็จตามแผนงานที่กำหนดไว้หรือไม่ ซึ่งผลที่ได้จากการติดตามและประเมินผลถือว่าเป็นข้อมูลย้อนกลับ ที่สามารถนำไปใช้ในการปรับปรุงและตัดสินใจในการจัดทำแผนพัฒนาท้องถิ่นต่อไป

การติดตามและประเมินผลแผนพัฒนาองค์การบริหารส่วนตำบลแม่กรณ์ (พ.ศ.2559 - 2561) ซึ่งข้อมูลยุทธศาสตร์ เป้าประสงค์ จุดมุ่งหมายในการพัฒนา พันธกิจ มีความสอดคล้องกับวิสัยทัศน์ของผู้บริหาร ที่มีความสอดคล้องกับนโยบายของผู้ว่าราชการจังหวัดเชียงราย ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดเชียงราย ยุทธศาสตร์การพัฒนาจังหวัดเชียงราย แผนพัฒนาของกลุ่มจังหวัดภาคเหนือ วิสัยทัศน์คณะรักษาความสงบแห่งชาติ แผนพัฒนาเศรษฐกิจและสังคมแห่งชาติ ฉบับที่ 11 และวิสัยทัศน์ประเทศไทย ดังนี้

**-4-**

**วิสัยทัศน์ พันธกิจ และจุดมุ่งหมาย เพื่อการพัฒนาขององค์การบริหารส่วนตำบลแม่กรณ์**

**1. วิสัยทัศน์ในการพัฒนาท้องถิ่น (Vision)**

สร้างเศรษฐกิจพอเพียง เคียงคู่โครงสร้างพื้นฐานดีพร้อม

สิ่งแวดล้อมและธรรมชาติต้องพัฒนา นำพาสังคมเข้มแข็งสู่ประชาคมเศรษฐกิจอาเซียน

**2. พันธ์กิจการพัฒนา (Mission )**

1. บำรุงและส่งเสริมการประกอบอาชีพของราษฎร

2. จัดให้มีและบำรุงรักษาทางบก ทางน้ำ

3. จัดให้มีและ สร้างแหล่งน้ำในการอุปโภค-บริโภค

4. ส่งเสริมการสาธารณสุขของราษฎร

5. คุ้มครองดูแล และบำรุงรักษาทรัพยากรธรรมชาติสิ่งแวดล้อม

6. ส่งเสริมการพัฒนาสตรี เด็ก เยาวชน ผู้สูงอายุและผู้พิการ

7. ส่งเสริมการศึกษา ศาสนา และวัฒนธรรม

8. ส่งเสริมการมีส่วนร่วมของประชาชน ด้านการเมือง-การบริหาร

**3. จุดมุ่งหมายการพัฒนาที่ยั่งยืน (Goal )**

1. ประชาชนมีอาชีพ และรายได้พอเพียง ตามแนวปรัชญาเศรษฐกิจพอเพียง

2. การคมนาคมติดต่อ มีความสะดวกรวดเร็ว ทั่วถึง

 3. มีน้ำอุปโภค-บริโภค และเพื่อการเกษตรอย่างเพียงพอ

 4. อนุรักษ์ทรัพยากรธรรมชาติ และสร้างสิ่งแวดล้อมไม่เป็นพิษ

 5. มีการควบคุมโรคติดต่อ ประชาชนมีสุขภาพที่แข็งแรงทั้งร่างกาย และจิตใจ

 6. สตรี เด็ก เยาวชน ผู้สูงอายุและผู้พิการ ได้รับการบิการส่งเสริมตามสิทธิในรัฐธรรมนูญ

 และกฎหมายที่เกี่ยวข้อง

 7. ประชาชนมีการศึกษาตามสิทธิขั้นพื้นฐาน ครอบครัวอบอุ่น สุขภาพดี

 8. ค้ำจุนพระศาสนา และรักษาประเพณีวัฒนธรรมอันดีงามของท้องถิ่น

 9. สร้างช่องทางในการรับรู้ข่าวสาร ที่ทันสมัยของประชาชนเพิ่มมากขึ้น ตลอดจนมีความรู้เรื่องการ

 จัดการบริหารท้องถิ่นอย่างมีส่วนร่วม

**4. ยุทธศาสตร์การพัฒนาและแนวทางการพัฒนา (Strategy)**

 **ยุทธศาสตร์/ประเด็นยุทธศาสตร์การพัฒนาขององค์การบริหารส่วนตำบลแม่กรณ์ มี 6 ยุทธศาสตร์**

 ประเด็นยุทธศาสตร์ที่ 1 พัฒนาขีดความสามารถในการแข่งขันด้านการค้า การลงทุนการเป็นศูนย์

กลางคมนาคม การท่องเที่ยวและวิถีการผลิตการเกษตรยั่งยืน เชื่อมโยงกลุ่มประเทศ GMS และ ASEAN

 ประเด็นยุทธศาสตร์ที่ 2 การใช้บริบทด้านการศึกษา ศิลปวัฒนธรรมที่เป็นเอกลักษณ์ของท้องถิ่น

 ตามแนวปรัชญาเศรษฐกิจพอเพียง ในการสร้างภูมิคุ้มกันของครอบครัว

 ชุมชนและสังคม

**-5-**

 ประเด็นยุทธศาสตร์ที่ 3 การพัฒนาคุณภาพชีวิตเพื่อให้ประชาชนอยู่เย็นเป็นสุข

 ประเด็นยุทธศาสตร์ที่ 4 การพัฒนาทรัพยากรธรรมขาติและสิ่งแวดล้อมให้ดำรงความสมบูรณ์และยั่งยืน

 ประเด็นยุทธศาสตร์ที่ 5 การพัฒนาการเมือง การปกครอง และการบริหารจัดการที่ดี

**5. รายละเอียดประเด็นยุทธศาสตร์ เป้าประสงค์ ตัวชี้วัด กลยุทธ์ และแนวทางการพัฒนา**

**ประเด็นยุทธศาสตร์ที่ 1** พัฒนาขีดความสามารถในการแข่งขันด้านการค้า การลงทุนการเป็นศูนย์กลาง

 คมนาคม การท่องเที่ยวและวิถีการผลิตการเกษตรยั่งยืน เชื่อมโยงกลุ่มประเทศ

 GMS และ ASEAN ตลอดจนสร้างความเชื่อมโยงประเทศในเขตภูมิภาค เพื่อ

 ความมั่นคงทางเศรษฐกิจและสังคม

**กลยุทธ์ที่ 1 :** พัฒนาโครงสร้างพื้นฐานหลัก เพื่อเป็นโครงข่ายอำนวยความสะดวกทางระบบโลจิสติกส์ สร้าง

ความเชื่อมโยงกับประเทศในภูมิภาครวมทั้งสนับสนุนการลงทุน

 เพื่อรอง รับการเติบทางเศรษฐกิจ ในกลุ่มประเทศ GMS / AC+6

**แนวทางการพัฒนา**

1. พัฒนาโครงสร้างพื้นฐานโดยยกระดับมาตรฐานทางเป็นถนนคอนกรีตหรือลาดยางขยายการให้บริการสาธารณูปโภคขั้นพื้นฐานที่มีความจำเป็นต่อการดำรงชีวิตของประชาชนให้เพียงพอและมีคุณภาพ ทั้งบริการน้ำสะอาด ไฟฟ้าเชื่อมโยงจังหวัด อำเภอ ตำบล หมู่บ้าน

**กลยุทธ์ที่ 2 :** เพิ่มผลผลิต พัฒนาคุณภาพ ลดต้นทุนและส่งเสริมการแปรรูปเพื่อสร้างคุณค่า พัฒนา

 ระบบตลาดสินค้าเกษตรปลอดภัย และสนับสนุนระบบชลประทาน เพื่อการเกษตรอย่างยั่งยืน

**แนวทางการพัฒนา**

 1. ส่งเสริมการเพิ่มผลิตภาพและคุณภาพการผลิตสินค้าเกษตร

 2. สร้างความเข้มแข็งให้เกษตรกรในทุกรูปแบบ

**กลยุทธ์ที่ 3 :** ยกระดับการท่องเที่ยวและพัฒนาภูมิปัญญาท้องถิ่นสู่ผลิตภัณฑ์สินค้า OTOP และ SME

 เพื่อเพิ่มมูลค่าการแข่งขัน

**แนวทางการพัฒนา**

 1. พัฒนาและส่งเสริมการท่องเที่ยวเชิงนิเวศ,ประวัติศาสตร์,ศิลปวัฒนธรรม และเชิงสุขภาพ

 2. พัฒนาส่งเสริมการประชาสัมพันธ์ และการตลาดท่องเที่ยว

**กลยุทธ์ที่ 4 :** เพิ่มขีดความสามารถในการแข่งขันด้านการตลาด การค้าและการลงทุน

**แนวทางการพัฒนา**

 1. เพิ่มขีดความสามารถในการแข่งขันด้านการค้า การลงทุน ให้กับทุกส่วนในตำบล

 2. การเพิ่มมูลค่าการค้า และบริการเพื่อส่งออก

**-6-**

**ประเด็นยุทธศาสตร์ที่ 2** การใช้บริบทด้านการศึกษา ศิลปวัฒนธรรมที่เป็นเอกลักษณ์ของท้องถิ่น ตามแนว

 ปรัชญาเศรษฐกิจพอเพียงในการสร้างภูมิคุ้มกันของครอบครัวชุมชนและสังคมสู่

 สังคมแห่งการเรียนรู้ตลอดชีวิตและยั่งยืน

**กลยุทธ์ที่ 1 :** เพิ่มประสิทธิภาพการศึกษาทุกระดับ ส่งเสริมการศาสนา เรียนรู้ศิลปะและวัฒนธรรม

ล้านนาของตำบล จังหวัด และกลุ่มประเทศ GMS / AC+6 เพื่อเข้าสู่ประชาคมอาเชี่ยน

**แนวทางการพัฒนา**

 1. พัฒนาการศึกษาเพื่อรองรับเศรษฐกิจและสังคมการเรียนรู้

**กลยุทธ์ที่ 2 :** ส่งเสริมการเรียนรู้อนุรักษ์ และเผยแพร่วัฒนธรรมประเพณี สังคม และค่านิยมล้านนา

เชื่อมโยงวัฒนธรรมอาเชี่ยน

**แนวทางการพัฒนา**

1. พัฒนาแหล่งเรียนรู้ด้านศาสนา ศิลปะและวัฒนธรรมในพื้นที่ตำบลแม่กรณ์

2. ส่งเสริมและรักษาไว้การสืบค้นภูมิปัญญาและอัตลักษณ์ของตำบล

**กลยุทธ์ที่ 3 :** สนับสนุนให้ประชาชน น้อมนำหลักปรัชญาเศรษฐกิจพอเพียงเป็นวิถีชีวิต เพื่อสร้างภูมิคุ้มกัน

ของครอบครัวชุมชนและสังคม

**แนวทางการพัฒนา**

1. สนับสนุนให้ประชาชนทุกครัวเรือนน้อมนำหลักปรัชญาเศรษฐกิจพอเพียงมาใช้ในการ

ดำรงชีวิต

 2. สนับสนุนองค์ความรู้และภูมิปัญญาท้องถิ่นเพื่อประยุกต์ใช้ในกิจกรรมการพัฒนา

**ประเด็นยุทธศาสตร์ที่ 3** การพัฒนาคุณภาพชีวิตเพื่อให้ประชาชนอยู่เย็นเป็นสุข และสร้างความเป็นธรรมใน

 สังคม

**กลยุทธ์ที่ 1 :** สนับสนุนให้มีระบบบริการสาธารณสุข และแพทย์ที่มีมาตรฐานครอบคลุม และเข้าถึง

 ประชาชนในพื้นที่

**แนวทางการพัฒนา**

1. สร้างเสริมสุขภาพและลดปัจจัยเสี่ยง ที่มีผลต่อสุขภาพประสานความร่วมมือ และการมีส่วนร่วมของภาครัฐ ภาคเอกชน องค์กรปกครองส่วนท้องถิ่น

2. สนับสนุนภูมิปัญญาท้องถิ่นและแพทย์ทางเลือกในการดูแลสุขภาวะ

3. จัดให้มีระบบเฝ้าระวังทางสุขภาพ ที่อาจจะเกิดขึ้นจากความร่วมมือประชาคมอาเซียน

**กลยุทธ์ที่ 2 :** ส่งเสริมการจัดสวัสดิการสังคมและความมั่นคงของมนุษย์

**แนวทางการพัฒนา**

 1. สร้างพลังชุมชนให้มีศักยภาพในการบริหารจัดการชุมชน

 2. สร้างความเข้มแข็งของชุมชนให้มีประสิทธิภาพการจัดสวัสดิการสังคม

**-7-**

**กลยุทธ์ที่ 3 :** พัฒนาการกีฬาและนันทนาการ

**แนวทางการพัฒนา**

1. บูรณาการหน่วยงานภาครัฐ รัฐวิสาหกิจ ภาคธุรกิจ เอกชน ชุมชน และองค์กร

 ปกครองส่วนท้องถิ่นให้มีส่วนร่วมในการพัฒนากีฬา และนันทนาการ

**กลยุทธ์ที่ 4 :** สนับสนุนการปกครองระบอบประชาธิปไตยและความมั่นคงของพื้นที่

**แนวทางการพัฒนา**

 1. เสริมสร้างจิตสำนึกให้มีความจงรักภักดีเทิดทูนปกป้องสถาบันพระมหากษัตริย์

 2. เสริมสร้างศักยภาพ คน และชุมชน ให้มีความเข้มแข็ง

 3. ส่งเสริมให้มีระบบติดตาม และเฝ้าระวังอาชญากรรม

 4. จัดระบบการเตือนภัย และการสื่อสารให้มีประสิทธิภาพ

 5. ส่งเสริมการมีส่วนร่วมทุกภาคส่วน ในการแก้ไขปัญหาสาธารณภัยร่วมกัน และการ

 ป้องกันปราบปรามอาชญากรรม

**กลยุทธ์ที่ 5 :** บริหารจัดการเครือข่ายทางสังคมและแก้ไขปัญหายาเสพติด อาชญากรรมใน

 พื้นที่รวมทั้งแรงงานต่างด้าวผิดกฎหมาย

**แนวทางการพัฒนา**

1. ป้องกันและปราบปราม ยาเสพติด และแรงงานต่างด้าวผิดกฎหมายที่อาจส่งผลกระทบกับความมั่นคง

 2. สนับสนุนการบริหารจัดการของศูนย์พลังแผ่นดินและอาชญากรรมเพื่อความสงบสุขของคน

 ในพื้นที่

 3. สร้างความเข้มแข็งและความยั่งยืนในการเอาชนะยาเสพติดของชุมชน

**ประเด็นยุทธศาสตร์ที่ 4** การพัฒนาทรัพยากรธรรมขาติและสิ่งแวดล้อมให้ดำรงความสมบูรณ์และยั่งยืน

**กลยุทธ์ที่ 1 :** สนับสนุน ฟื้นฟู อนุรักษ์ทรัพยากรธรรมชาติและสิ่งแวดล้อม รวมทั้งการบริหารจัดการน้ำ

 อย่างมีประสิทธิภาพและดุลยภาพที่ยั่งยืน

**แนวทางการพัฒนา**

1. พัฒนาส่งเสริมและยกระดับศักยภาพท้องถิ่น เป็นองค์กรเรียนรู้ ทรัพยากรป่าไม้ พืช สัตว์ป่า ดิน น้ำ ทรัพยากรธรณี

 2. ส่งเสริมและพัฒนาเครือข่ายอนุรักษ์ทรัพยากรธรรมชาติและศิลปกรรม

**กลยุทธ์ที่ 2 :** สนับสนุนให้มีระบบการป้องกันและบรรเทาสาธารณภัย/ภัยธรรมชาติ การวางและจัดทำผัง

เมือง ตลอดจนการพัฒนาเมืองตามผังเมืองที่รวดเร็วมีประสิทธิภาพ

**-8-**

**แนวทางการพัฒนา**

 1. ควบคุม และลดปริมาณมลพิษจาก ขยะ น้ำเสีย กลิ่น และเสียง

 2. ป้องกันและแก้ไขปัญหาหมอกควัน และภาวะมลพิษทางอากาศ

 3. วางผังเมืองและการพัฒนาเมือง ตามแนวทางพัฒนาสีเขียว เพื่อการจัดการทรัพยากร

ธรรมชาติ และสิ่งแวดล้อมอย่างยั่งยืน

**ประเด็นยุทธศาสตร์ที่ 5** ยุทธศาสตร์การพัฒนาการเมือง การปกครอง และการบริหารจัดการที่ดี ตลอดจน

 การป้องกันและปราบปรามการทุจริตคอร์รัปชั่นอย่างยั่งยืน

**กลยุทธ์ที่ 1 :** ส่งเสริมธรรมาภิบาลเพื่อการบริหารจัดการภาครัฐที่ดี

**แนวทางการพัฒนา**

 1. จัดระบบงานให้มีความยืดหยุ่น คล่องตัว รวดเร็ว มีประสิทธิภาพ โปร่งใส สามารถตรวจ

 สอบได้

 2. พัฒนาศูนย์ร่วมบริการ หรือ เคาน์เตอร์บริการประชาชน

 3. ส่งเสริมการเผยแพร่ข้อมูลข่าวสารและบริการผ่านระบบ e-Service

**กลยุทธ์ที่ 2 :** เพิ่มขีดสมรรถนะของบุคลากรภาครัฐเพื่อการบริการที่ดี

**แนวทางการพัฒนา**

 1. พัฒนาคุณภาพการบริหารจัดการภาครัฐ (PMQA)

 2. พัฒนาขีดสมรรถนะของบุคลากรตาม Competency Based Management

 3. นำเทคนิคการบริหารจัดการสมัยใหม่มายกระดับการทำงาน

**7. นโยบายการพัฒนาของผู้บริหารท้องถิ่น**

คำแถลงนโยบาย

ของ

นายรัติพงศ์ เทพสุภา

นายกองค์การบริหารส่วนตำบลแม่กรณ์

แถลงต่อสภาองค์ การบริหารส่วนตำบลแม่กรณ์

วันที่ 12 พฤศจิกายน พ.ศ. 2555

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

เรียน ประธานสภาองค์การบริหารส่วนตำบลแม่กรณ์ และสมาชิกสภาองค์การบริหารส่วนตำบลแม่กรณ์

 ตามที่ได้มีประกาศของคณะกรรมการการเลือกตั้งจังหวัดเชียงราย ให้มีการเลือกตั้งนายกองค์การบริหารส่วนตำบลแม่กรณ์ เมื่อวันที่ 30 กันยายน พ.ศ. 2555 พร้อมรับรองผลการเลือกตั้ง เมื่อวันที่ 18 ตุลาคม พ.ศ.2555 โดยข้าพเจ้า นายรัติพงศ์ เทพสุภา ได้รับการเลือกตั้งเป็นนายกองค์การบริหารส่วนตำบลแม่กรณ์

**-9-**

ตามบทบาทและอำนาจหน้าที่ ขององค์การบริหารส่วนตำบล ตามมาตรา 66 , 67 และ 68 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 และแก้ไขเพิ่มเติมจนถึง พ.ศ. 2546 ตลอดจนถึงพระราช

บัญญัติการกระจายอำนาจและกฎหมายที่เกี่ยวข้อง ที่ให้อำนาจท้องถิ่นในการบริหารจัดการได้ ภายใต้งบประมาณ

ที่ท้องถิ่นได้รับและมีอยู่

 บัดนี้ถึงเวลาแล้ว ข้าพเจ้าจึงขอแถลงนโยบายการบริหารงาน ต่อสภาองค์การบริหารส่วนตำบลแม่กรณ์ สอดคล้องกับแผนยุทธศาสตร์พัฒนาตำบล และแผนพัฒนาสามปี ดังนี้

**1. นโยบายด้านการพัฒนาเศรษฐกิจ**

 1. พัฒนาและส่งเสริมการท่องเที่ยวเชิงนิเวศ ประวัติศาสตร์ ศิลปวัฒนธรรม และเชิงสุขภาพ

 2. พัฒนาส่งเสริมการประชาสัมพันธ์ และการตลาดท่องเที่ยว

 3. การเพิ่มผลิตภาพและคุณภาพการผลิตสินค้าเกษตร

 4. การสร้างความเข้มแข็งให้เกษตรกร

 5. พัฒนาโครงสร้างพื้นฐาน โดยยกระดับมาตรฐานทางเป็นถนนคอนกรีตหรือลาดยางขยายการ

 ให้บริการสาธารณูปโภคขั้นพื้นฐานที่มีความจำเป็นต่อการดำรงชีวิตของประชาชนให้เพียงพอ

 และมีคุณภาพ ทั้ง บริการน้ำสะอาด ไฟฟ้าเชื่อมโยงจังหวัด อำเภอ ตำบล หมู่บ้าน

**2. นโยบายด้านการพัฒนาด้านสังคม**

 1. พัฒนาแหล่งเรียนรู้ด้านศาสนา ศิลปะและวัฒนธรรมล้านนา

 2. ส่งเสริมและรักษาไว้การสืบค้นภูมิปัญญาและอัตลักษณ์ของล้านนาพัฒนาการศึกษาเพื่อ

 รองรับเศรษฐกิจและสังคมการเรียนรู้

 3. สร้างพลังชุมชนให้มีศักยภาพในการบริหารจัดการชุมชน

 4. สร้างความเข้มแข็งของชุมชนให้มีประสิทธิภาพการจัดสวัสดิการสังคม

 5. สร้างเสริมสุขภาพและลดปัจจัยเสี่ยงที่มีผลต่อสุขภาพประสานความร่วมมือและการมีส่วน

 ร่วมของภาครัฐ ภาคเอกชน องค์กรปกครองส่วนท้องถิ่น

 6. บูรณาการหน่วยงานภาครัฐ รัฐวิสาหกิจ ภาคธุรกิจ เอกชน ชุมชน และองค์กรปกครองส่วน

 ท้องถิ่นให้มีส่วนร่วมในการพัฒนากีฬา และนันทนาการ

 **3. นโยบายด้านการบริหารจัดการทรัพยากรธรรมชาติและสิ่งแวดล้อม**

 1. สร้างศักยภาพท้องถิ่นเป็นองค์กรเรียนรู้ ทรัพยากรป่าไม้ พืช สัตว์ป่า ดิน น้ำ ทรัพยากรธรณี

 2. ควบคุม และลดปริมาณมลพิษจาก ขยะ น้ำเสีย กลิ่น และเสียง

 3. ป้องกันและแก้ไขปัญหาหมอกควัน และภาวะมลพิษทางอากาศ

 4. ส่งเสริมและพัฒนาเครือข่ายอนุรักษ์ทรัพยากรธรรมชาติและศิลปกรรม

**-10-**

**4. นโยบายด้านการรักษาความมั่นคงและความสงบ**

 1. เสริมสร้างจิตสำนึกให้มีความจงรักภักดีเทิดทูนปกป้องสถาบันพระมหากษัตริย์

 2. เสริมสร้างศักยภาพ คน และชุมชน ให้มีความเข้มแข็ง

 3. ส่งเสริมให้มีระบบติดตาม และเฝ้าระวังอาชญากรรม

 4. จัดระบบการเตือนภัย และการสื่อสารให้มีประสิทธิภาพ

5. ส่งเสริมการมีส่วนร่วมทุกภาคส่วน ในการแก้ไขปัญหาสาธารณภัยร่วมกัน และการป้องกัน

 ปราบปรามอาชญากรรม

 6. สร้างความเข้มแข็งและความยั่งยืนในการเอาชนะยาเสพติดของชุมชน

**5. นโยบายด้านการพัฒนาการเมือง การปกครอง และบริหารจัดการที่ดี**

 1. จัดระบบงานให้มีความยืดหยุ่น คล่องตัว รวดเร็ว มีประสิทธิภาพ โปร่งใส

 สามารถตรวจสอบได้

 2. พัฒนาศูนย์ร่วมบริการ หรือ เคาน์เตอร์บริการประชาชน

 3. ส่งเสริมการเผยแพร่ข้อมูลข่าวสารและบริการผ่านระบบบริการประชาชนผ่านอิเล็กทรอนิกส์

 ออนไลน์ โดยเป็นการอำนวยความสะดวก ให้แก่ประชาชนสำหรับบริการด้านต่าง ๆ ของ

 หน่วยงานของรัฐ เช่นการเสียภาษี/ค่าธรรมเนียมการจดทะเบียน และการยื่นคำร้องเป็นต้น

 4. พัฒนาคุณภาพการบริหารจัดการภาครัฐ

 5. พัฒนาขีดสมรรถนะของบุคลากร สู่การพัฒนาองค์กรอย่างยั่งยืน

**6. นำเทคนิคการบริหารจัดการสมัยใหม่มายกระดับการทำงาน**

 การกำหนดนโยบายที่กล่าวมา ได้วางอยู่บนรากฐานบนความเป็นจริง ทั้งทางด้านเศรษฐกิจ สังคม การเมือง และสถานการณ์ปัจจุบัน เพื่อให้ดำเนินการบรรลุเป้าหมายตามกรอบนโยบายที่กำหนด อำนาจหน้าที่ขององค์การบริหารส่วนตำบลแม่กรณ์ และสอดคล้องกับแผนยุทธศาสตร์การพัฒนาตำบลและแผนพัฒนาสามปี

 นโยบายในการบริหารงานขององค์การบริหารส่วนตำบลแม่กรณ์ จะดำเนินไปได้ก็ต้องได้รับความร่วมมือจากประชาชนภายในตำบล สมาชิกสภาองค์การบริหารส่วนตำบลแม่กรณ์ ผู้นำชุมชน กลุ่มพลังมวลชนต่าง ๆ ข้าราชการส่วนท้องถิ่นและพนักงานจ้าง โดยถือเอาความถูกต้อง ซื่อสัตย์ สุจริต และความสามัคคีเป็นที่ตั้ง

นายรัติพงศ์ เทพสุภา

(นายรัติพงศ์ เทพสุภา)

นายกองค์การบริหารส่วนตำบลแม่กรณ์

วันที่ 12 พฤศจิกายน พ.ศ.2555

**-11-**

**แบบช่วยกำกับการจัดทำแผนพัฒนาสามปี (พ.ศ. 2559 - 2561) ของท้องถิ่นโดยตนเอง**

**องค์การบริหารส่วนตำบลแม่กรณ์ อำเภอเมือง จังหวัดเชียงราย**

|  |  |  |
| --- | --- | --- |
| **ประเด็นการประเมิน** | **มี****การดำเนินงาน** | **ไม่มี****การดำเนินงาน** |
| **ส่วนที่ 1 คณะกรรมการพัฒนาท้องถิ่น** |  |  |
| 1. มีการจัดตั้งคณะกรรมการพัฒนาท้องถิ่นเพื่อจัดทำแผนพัฒนาท้องถิ่น | 🗸 |  |
| 2. มีการจัดประชุมคณะกรรมการพัฒนาท้องถิ่นเพื่อจัดทำแผนพัฒนาท้องถิ่น | 🗸 |  |
| 3. มีการจัดประชุมอย่างต่อเนื่องสม่ำเสมอ | 🗸 |  |
| 4. มีการจัดตั้งคณะกรรมการสนับสนุนการจัดทำแผนพัฒนาท้องถิ่น | 🗸 |  |
| 5. มีการจัดประชุมคณะกรรมการสนับสนุนการจัดทำแผนพัฒนาท้องถิ่น | 🗸 |  |
| 6. มีคณะกรรมการพัฒนาท้องถิ่นและประชาคมท้องถิ่นพิจารณาร่างแผน ยุทธศาสตร์การพัฒนา | 🗸 |  |
| **ส่วนที่ 2 การจัดทำแผนการพัฒนาท้องถิ่น** |  |  |
| 7. มีการรวบรวมข้อมูลและปัญหาสำคัญของท้องถิ่นมาจัดทำฐานข้อมูล | 🗸 |  |
| 8. มีการเปิดโอกาสให้ประชาชนเข้ามามีส่วนร่วมในการจัดทำแผน | 🗸 |  |
| 9. มีการวิเคราะห์ศักยภาพของท้องถิ่น (SWOT) เพื่อประเมินสถานภาพการ พัฒนาท้องถิ่น | 🗸 |  |
| 10. มีการกำหนดวิสัยทัศน์และภารกิจหลักการพัฒนาท้องถิ่น ที่สอดคล้อง  กับศักยภาพของท้องถิ่น | 🗸 |  |
| 11. มีการกำหนดวิสัยทัศน์และภารกิจหลักการพัฒนาท้องถิ่น ที่สอดคล้อง  กับยุทธศาสตร์จังหวัด | 🗸 |  |
| 12. มีการกำหนดจุดมุ่งหมายเพื่อการพัฒนาที่ยั่งยืน | 🗸 |  |
| 13. มีการกำหนดเป้าหมายการพัฒนาท้องถิ่น | 🗸 |  |
| 14. มีการกำหนดยุทธศาสตร์การพัฒนาและแนวทางการพัฒนา | 🗸 |  |
| 15. มีการกำหนดยุทธศาสตร์ที่สอดคล้องกับยุทธศาสตร์ของจังหวัด | 🗸 |  |
| 16. มีการอนุมัติและประกาศใช้แผนพัฒนาสามปี | 🗸 |  |
| 17. มีการจัดทำบัญชีกลุ่มโครงการในแผนพัฒนาสามปี | 🗸 |  |
| 18. มีการกำหนดรูปแบบการติดตามประเมินผลแผนพัฒนาสามปี | 🗸 |  |
| 19. มีการทบทวนแผนพัฒนาสามปีหรือไม่ | 🗸 |  |